2022.7.11.
HU
Az Európai Unió Hivatalos Lapja
C 265 A/1
V (Hirdetmények)
KÖZIGAZGATÁSI ELJÁRÁSOK
EURÓPAI PARLAMENT PE/273/S SZÁMÚ ÁLLÁSHIRDETÉS FŐIGAZGATÓ (AD besorolási csoport, 15. besorolási fokozat) PARTNERSÉGEK A PARLAMENTÁRIS DEMOKRÁCIÁÉRT FŐIGAZGATÓSÁG (2022/C 265 A/01)
1.
A betöltendő állás Az Európai Parlament elnöke az Európai Unió tisztviselői személyzeti szabályzatának (1) (a továbbiakban: „személyzeti szabályzat”) 29. cikke (2) bekezdése értelmében a Partnerségek a Parlamentáris Demokráciáért Főigazgatóságon belüli főigazgatói állás (AD csoport, 15. besorolási fokozat) betöltésére irányuló eljárás megindításáról határozott.
E kiválasztási eljárás, amelynek célja a kinevezésre jogosult hatóság rendelkezésére álló választási lehetőségek bővítése, párhuzamosan zajlik az álláshelyek betöltésére irányuló belső és intézményközi eljárásokkal.
Az állást betöltő személy besorolási fokozata AD 15 (2).
Az alapilletmény összege 17 639,97 EUR/hó.
A közösségi adó hatálya alá eső és a nemzeti adókötelezettség alól mentesülő alapilletményhez a személyzeti szabályzatban előírt feltételek alapján hozzáadódhatnak bizonyos juttatások.
Felhívjuk a pályázók figyelmét, hogy a meghirdetett álláshely az Európai Parlament Elnöksége által 2018. január 15-én elfogadott, mobilitási politikára vonatkozó szabályok hatálya alá esik.
Az állás követelményei közé tartozik a rendelkezésre állás, valamint a sűrű belső és külső kapcsolattartás, többek között az európai parlamenti képviselőkkel.
A főigazgatónak gyakran kell az Európai Parlament különböző munkahelyeire, illetve egyéb helyszínekre utaznia. 2.
A munkavégzés helye Brüsszel.
A munkavégzés helye az Európai Parlament más munkahelyeinek bármelyikére módosulhat. 3.
Esélyegyenlőség Az Európai Parlament az esélyegyenlőség politikáját alkalmazza, és a pályázatok elfogadásakor nem tesz semmilyen – nemen, etnikumon, bőrszínen, etnikai vagy társadalmi származáson, genetikai tulajdonságokon, nyelven, valláson vagy meggyőződésen, politikai vagy más nézeteken, nemzeti kisebbséghez tartozáson, vagyoni helyzeten, születésen, fogyatékosságon, életkoron, szexuális irányultságon, családi állapoton vagy helyzeten alapuló – megkülönböztetést.
(1)
(2)
Lásd a 723/2004/EK, Euratom rendelettel (HL L 124., 2004.4.27., 1. o.) és legutóbb az Európai Unió tisztviselőinek személyzeti szabályzata és az Európai Unió egyéb alkalmazottaira vonatkozó alkalmazási feltételek módosításáról szóló, 2013. október 22-i 1023/2013/EU, Euratom európai parlamenti és tanácsi rendelettel (HL L 287., 2013.10.29., 15. o.) módosított 259/68/EGK, Euratom, ESZAK tanácsi rendeletet (HL L 56., 1968.3.4., 1. o.).
A tisztviselő felvételekor a személyzeti szabályzat 32. cikkének rendelkezései szerinti fokozatba kerül.